**ОТЧЕТ**

**ЗА ДЕЙНОСТТА НА**

**НЧ „ПРОСВЕТА-1898” С.ПАТРЕШ**

**ПРЕЗ 2022 г.**

Читалищната дейност в България съществува повече от 165 г., а читалището като такова е възникнало в отговор на потребността на хората от образование и култура. Днес името на читалището се свързва с най-модерните концепции за развитието на личността и обществото, каквато е идеята за учене през целия живот.

Докладът за дейността на Народно читалище „Просвета- 1898" с. Патреш отчита изпълнението на дейностите по Годишната програма за развитие на читалищната дейност, разработена в изпълнение на културния календар, реализираните проекти и внесените отчети за дейността му през 2022 година.

Основни библиотечни показатели през 2022 година:

1. Читатели – общо 57:

* Мъже - 21;
* Жени – 36;
* Деца до 14 год. – 16.

1. Библиотечен фонд – 13 464 тома.
2. Набавени книги – 10.
3. Абонирани периодични издания – 1 бр.
4. Заети библиотечни материали:

– Книги – 712 бр.;

– Други – 0 бр.

1. Посещения:

* За дома – 243 бр.;
* В читалня – 0 бр.;

В Библиотеката системно се подготвят витрини, свързани с бележити годишнини на поети, писатели, други известни личности и за отбелязването на исторически събития на национални и местни празници, както и други вълнуващи читателите актуални теми.

Дейност на Читалището през 2022 година:

1. Общо витрини – 18 бр.;
2. Радиопредавания –7 бр.

Всички дейности на Читалището са насочени към отделният читател. Особено внимание се отделя на децата и учениците.

1. **ТВОРЧЕСКА ДЕЙНОСТ НА ЛЮБИТЕЛСКИТЕ ГРУПИ И КЛУБОВЕ**

На 1 март по традиция окичихме мартенско дръвче и го поставихме пред читалището.

На същия ден участвахме в кампанията „В огледалото на миналото“, организирана от читалището на с. Михалци. В нея се представихме със старинни ръкоделия, отразяващи бита на българина.

3 март отбелязахме пред паметника на загиналите патрешчани.

На 5 март отново се пресъздаде старинния обичай „Сирници”.

А на 1 април, по случай деня на хумора и шегата, се забавлявахме в пенсионерския клуб.

От 18 до 24 април организирахме великденска изложба на цветя и шарени яйца. В последният ден от изложбата връчихме награди на победителите.

На 6 май участвахме в кулинарната изложба на празника на яйцето в гр. Павликени.

Певческа група „Елúя“ взе участие във фолклорния фестивал „Хуморът в народното ни творчество“ в с. Дъскот.

Самодейците ни участваха и в мероприятия , организирани от колегите ни в селата: Горна Липница, Долна Липница, Балван и Недан.

На 9 юли с красива заря и празнично хоро отбелязахме 145 г. от изпращането на ген. Гурко от Патреш.

На 5 август децата на Патреш се учиха на изкуството Оригами. В лятната работилница, под беседката на открито, правихме фигурки от хартия.

След двугодишно прекъсване фестивалът „Нашите деца хубави“ се завърна. В продължение на 2 часа 90 малки творци ни забавляваха с изпълненията си.

Годината завършихме с Новогодишно тържество „Бабиното внуче празнува Коледа“ изпълнено с много смях и игри.

1. **ОРГАНИЗАЦИОННА И ФИНАНСОВА ДЕЙНОСТ**

През този отчетен период Настоятелството на читалището успя да осъществи финансово обезпечаване на планираните дейности. Нещо повече-със собствени средства подменихме входната врата към салона на читалището.

Читалището набира средства чрез:

- субсидия от държавния бюджет;

- наем от земеделска земя;

- членски внос;

- проекти и програми;

Текущата документация и счетоводните документи се поддържат според изискванията на закона .

1. **ЧОВЕШКИ И ФИНАНСОВИ РЕСУРСИ**
2. **Персонал**

Читалищното настоятелство и библиотекарят-секретар допринасят за цялостната административна и творческа дейност на Читалището, както и поддържането на материалната база.

1. **Материално-техническа база**

Сградата на Читалището се води като общинска собственост, която е отдадена на Читалището безвъзмездно. Всички помещения в нея се нуждаят от ремонт. Има нужда от подмяна на дограма, улуци. Но средствата на Читалището са недостатъчни.

Закупените пожаротехнически средства за първоначално гасене подлежат на проверка от компетентно лице всяка година, която се заплаща.

1. **Земеделски земи, с които разполага Читалището**

Обработват се 28,580 дка от общо 49,905 дка.

Лозята в местността Ортоорман 1,280 дка и в местността Недански ливади 20,045 дка не се работят.

Арендаторите не проявяват интерес, защото са далеч и са заблатени.

Отчетените прояви и дейности през периода категорично показват, че читалището ни е действащо и активно.

**февруари 2023г. Г. Маринова**

**с. Патреш Председател на НЧ“Просвета-1898“**

**с. Патреш**

**ГОДИШНА ПРОГРАМА**

ЗА РАЗВИТИЕ НА ЧИТАЛИЩНАТА ДЕЙНОСТ

НА НЧ „ПРОСВЕТА 1898” С. ПАТРЕШ

ЗА 2023 ГОДИНА

1. Сграден фонд и състояние:

- Общинска сграда, предоставена безвъзмездно на читалището чрез акт за публична общинска собственост. Читалищната сграда е с площ 2 110 кв. м., масивна, двуетажна, строена през 1962 г.;

- Сградата генерира големи разходи за топлина и енергия. Нуждае се от саниране, подмяна на дограма, подмяна на улуци, интериорно осветление, отопление и боядисване на всички помещения. Балкона на големият салон е неизползваем и опасен за ползване.

1. Човешки ресурси:

- щатен персонал: 1 брой;

- степен на образование: средно специално.

1. Библиотечна дейност:

- библиотечен фонд: 13 454;

- новопостъпили книги: няма;

- брой читатели: 60;

- Номер на регистрация в Обществени библиотеки: 1441 от дата 19.10.2016 г.

1. Художествено-творческа дейност:

- Певческа група „Елúя”;

- Клуб „Приятели на книгата” – деца и младежи.

1. Работа по проекти: търсене на възможности за кандидатстване.
2. Основни задачи:

- Задоволяване на потребностите на гражданите и децата, свързани с:

* 1. знанието;
  2. запазване и обогатяване на традициите в селото;
  3. да следи развитието на общността – да я провокира и подпомага. Да поема отговорност пред самата общност, да се променя и развива;
  4. достъп до информация;
  5. социални дейности.

1. Библиотека:
2. Библиотеката да работи по почина „Читател от всеки дом”;

*Срок: постоянен*

*Отг.: Библиотекар*

1. Откриване на лятна читалня от 01.07.2023 г. до 30.08.2023 г.;

*Срок: постоянен*

*Отг.: Библиотекар*

1. Колективни четения;

*Срок: постоянен*

*Отг.: Библиотекар*

1. Да продължи работата на клуб „Приятели на книгата”, като дейността му е свързана с национални чествания и велики дати и др. културно-масови дейности;

*Срок: постоянен*

*Отг.: Библиотекар*

1. Витрини и табла – да бъдат изготвени по теми, подсказани от читатели и чествания;

*Срок: постоянен*

*Отг.: Библиотекар*

1. Културно-масова дейност:

|  |  |  |  |
| --- | --- | --- | --- |
| **№** | **Дата** | **Тема** | **Вид** |
| 1. | 14.01.2023 г. | „Най-хубавия снежен човек” | Работилница с клуб „Приятели на книгата” |
| 2. | 21.01.2023 г. | Бабинден – пресъздаване на обичая, съвместно с Пенсионерски клуб с. Патреш | Тържество |
| 3. | 17.02.2023 г. | В. Левски-„„най-великия българин“ на всички времена | Радиопредаване, Витрина |
| 4. | **25.02.2023 г.** | **Сирнишки огън** | **Възстановка на народен обичай** |
| 5. | 01.03.2023 г. | Ден на самодееца | На разпявка с ПГ „Елия”  с. Патреш |
| 6. | **03.03.2023 г.** | **„Нека погледи сведем…”** | **Отбелязване на нац. празник** |
| 7. | 08.03.2023 г. | 8 март - Международен ден за правата на жените | Тържество с участие на ПГ „Елúя” |
| 8. | Април 2023 г. | Седмица на детската книга:  „Пепеляшка“-395 г. от рожд. на Шарл Перо. | Колективно четене на книги с клуб „Приятели на книгата” |
| 9. | 08.04.2023 г. | Лазаруване | Обход на домовете |
| 10. | От 09.04. до 16.04.2023 г. | Цветна неделя, Шарен Великден | Изложба на цветя, козунаци и шарени яйца, тържество |
| 11. | 05.05.2023 г. | „Заблеяло ми е агънце” | Радиопредаване по случай Гергьовден |
| 12. | 02.06.2023 г. | „Тоз, който падне в бой за свобода, той не умира…“ | Радиопредаване за поезията на Христо Ботев, полагане цветя на паметника |
| 13. | 02.06.2023 г. | Отбелязване на 1 юни-ден на детето | Игри с клуб „Приятели на книгата“ |
| 14. | **13.05.2023 г.** | **150 г. читалищно дело и 125 г. НЧ„Просвета-1898” с. Патреш** | **Празник на читалището** |
| 15. | 01.07.2023 г. | Откриване на лятна читалня | Среща на клуб „Приятели на книгата” |
| 16. | **01.07 2023 г.** | **146 години от освобождението на Патреш от турско робство и изпращане на ген. Гурко от Патреш** | **Отбелязване на годишнина** |
| 17. | 21.07.2023 г. | 155 г. от битката на четите на Хаджи Димитър и Стефан Караджа в местността Дядопановата кория | Радиопредаване |
| 18. | Август 2023 г. | Лятна работилница | Занимание с клуб „Приятели на книгата” |
| 19. | Август 2023 г. | „Алиса в страната на чудесата“-125 г. от смъртта на Луис Карол | Читалня за най-малките |
| 20. | **25.08.2023 г.** | **„При баба на кафе”**  **Приготвяне на кафе на пясък в ПК** | **Подкрепа за Пенсионерския клуб при подготовката за празника им** |
| 21. | 05.09.2023 г. | „Съединението прави силата” | Радиопредаване |
| 22. | 21.09.2023 г. | „Роди се независимо Царство България” | Радиопредаване |
| 23. | **14.10.2023 г.** | **Св. Петка – пазителката на селото** | **Празник на църквата и селото** |
| 24. | **14.10.2023 г.** | **„НАШИТЕ ДЕЦА ХУБАВИ VII” – фестивал на детско и младежко изпълнителско изкуство** | **Фестивал** |
| 25. | **28.10.2023 г.** | **Празник на селото - събор** | **Традиции** |
| 26. | 01.11.2023 г. | „Ден на Будителите” | Радиопредаване |
| 27. | 30.11.2023 г. | „Красива Коледа” | Празнично украсяване на Читалището |
| 28. | **Декември 2023** | **„Бабиното внуче празнува**  **Коледа ”** | **Детски коледен празник съвместно с Кметство с.Патреш и Пенсионерски клуб** |
| 29. | Декември 2023 | Коледни тържества | Традиции |

1. Художествена самодейност:

- Репетиции и участия на певческа група „Елúя” с. Патреш.

Всички мероприятия и читалищни дейности се провеждат с подкрепата на Община Павликени и Кметство с.Патреш

**ГИНКА МАРИНОВА 07.11.2023 г.**

*Председател на НЧ „Просвета-1898” с. Патреш*

*Изготвил:*

**СВЕТЛАНА МАРКОВА-** *Библиотекар на читалище с. Патреш*